**ΜΕΘΟΔΟΛΟΓΙΑ ΣΥΓΚΡΙΤΙΚΗΣ ΑΞΙΟΛΟΓΗΣΗΣ ΠΡΑΞΕΩΝ ΣΤΟ ΠΛΑΙΣΙΟ ΤΗΣ ΔΡΑΣΗΣ 10.04c.15.01 Ενεργειακές αναβαθμίσεις δημοσίων κτιρίων (αθλητικές εγκαταστάσεις)**

Η μεθοδολογία αξιολόγησης Αιτήσεων Χρηματοδότησης Πράξεων συγχρηματοδοτούμενων από το Επιχειρησιακό Πρόγραμμα Υ.ΜΕ.ΠΕΡ.Α.Α. βασίζεται στον «Οδηγό Αξιολόγησης Αιτήσεων Χρηματοδότησης Πράξεων» (τελικό σχέδιο) που συνέταξε η Ειδική Υπηρεσία Θεσμικής Υποστήριξης του Υπουργείου Οικονομίας και Ανάπτυξης. Η μεθοδολογία αξιολόγησης καθώς και τα κριτήρια αξιολόγησης εγκρίνονται από την Επιτροπή Παρακολούθησης του Επιχειρησιακού Προγράμματος Υποδομές Μεταφορών, Περιβάλλον & Αειφόρος Ανάπτυξη.

**Επιλογή μεθοδολογίας Αξιολόγησης**

Στο πλαίσιο προσκλήσεων των ΕΥΔ ΠΕΠ για τη χρηματοδότηση της δράσης **«Ενεργειακές αναβαθμίσεις δημοσίων κτιρίων (αθλητικές εγκαταστάσεις)»** απόπόρους της επενδυτικής προτεραιότητας 4c, ειδικού στόχου 15 “Εξοικονόμηση ενέργειας στο Δημόσιο και ευρύτερο Δημόσιο Τομέα” του άξονα 10 του Ε.Π. ΥΜΕΠΕΡΑΑ, η αξιολόγηση των προτάσεων προτείνεται να γίνει με συγκριτική αξιολόγηση.

Για την επιλογή της μεθοδολογίας συγκριτικής αξιολόγησης στην περίπτωση αυτή λαμβάνεται υπόψη το γεγονός ότι ο ορισμός και κατηγοριοποίηση των προτεινόμενων έργων διέπεται από τα προβλεπόμενα στον νέο ΚΕΝΑΚ (Κανονισμού Ενεργειακής Απόδοσης Κτιρίων) που πολύ πρόσφατα οριστικοποιήθηκε και εντάχθηκε στο θεσμικό πλαίσιο της χώρας (ΦΕΚ 2367/Β/12-7-2017). Με τον νέο ΚΕΝΑΚ, δεν υπάρχουν ακόμη υλοποιημένες αντίστοιχες πράξεις και συνεπώς η αξιολόγηση των προτάσεων πρέπει να βασίζεται όχι μόνο σε αποκλειστική (on/off) κατάσταση ωριμότητας ή σκοπιμότητας και σύμφωνα με σειρά υποβολής αίτησης, αλλά σε ποιοτικά κριτήρια σκοπιμότητας και ωριμότητας.

Για τη διαδικασία της συγκριτικής αξιολόγησης εφαρμόζονται τα οριζόμενα στη Διαδικασία ΔΙ\_2 ΠΑΡ. 4.2 του ΣΔΕ.

Η διαδικασία ξεκινά αμέσως μετά την καταληκτική ημερομηνία υποβολής των προτάσεων που ορίζεται στην πρόσκληση. Η προθεσμία για τον έλεγχο της πληρότητας και την ολοκλήρωση της αξιολόγησης της πρότασης του δικαιούχου ορίζεται μέχρι εξήντα (60) μέρες από την ημερομηνία λήξης της προθεσμίας υποβολής προτάσεων [παρ. 2, άρθρο 20, ν. 4314/2014 και παρ. 4.2 Διαδικασίας ΔΙ\_2 ΣΔΕ].

Οι υποβληθείσες προτάσεις αξιολογούνται στο σύνολό τους ως προς τη συμμόρφωσή τους ανά εγκεκριμένο κριτήριο/ομάδα κριτηρίων αξιολόγησης. Με την ολοκλήρωση της συγκριτικής αξιολόγησης οι προτάσεις κατατάσσονται σε φθίνουσα σειρά με βάση τη βαθμολογία τους. Ακολουθεί η έκδοση προσωρινού πίνακα κατάταξης αξιολογημένων προτάσεων από το Ο.Π.Σ. (ΕΝΤΥΠΟ Ε.Ι.2\_3 ΣΔΕ). Ο προσωρινός πίνακας κατάταξης αξιολογημένων προτάσεων εγκρίνεται από τον/την Προϊστάμενο/η της ΕΥΔ/ΕΦΔ και αποστέλλεται ταυτόχρονα σε όλους τους δυνητικούς δικαιούχους.

Επισημαίνεται ότι πριν την έκδοση του προσωρινού πίνακα κατάταξης, θα πρέπει να έχουν απορριφθεί αρμοδίως όσες πράξεις τυχόν απορρίπτονται στο Στάδιο Α΄ της αξιολόγησης. Οι δικαιούχοι που απορρίπτονται στο στάδιο αυτό έχουν το δικαίωμα ένστασης κατά τα οριζόμενα στην παρ. 4.2. της Διαδικασίας ΔΙ\_2 του ΣΔΕ. Μετά την εξέταση των ενστάσεων του σταδίου αυτού, προτάσεις για τις οποίες γίνονται δεκτές οι ενστάσεις, συμμετέχουν στο Στάδιο Β΄ της αξιολόγησης.

Κατά του προσωρινού πίνακα κατάταξης αξιολογημένων προτάσεων, οι δικαιούχοι, έχουν το δικαίωμα να υποβάλλουν ένσταση σύμφωνα με τα οριζόμενα στην παρ. 4.4. της Διαδικασίας ΔΙ\_2. Μετά την εξέταση των ενστάσεων (και αφού η ΕΥΔ έχει ορίσει προς τούτο αρμόδια επιτροπή στελεχών που δεν κωλύονται εξ αρμοδιότητας να συμμετέχουν σε αυτή), καταρτίζεται ο Οριστικός Πίνακας Κατάταξης Αξιολογημένων Προτάσεων. Ο πίνακας αυτός εγκρίνεται από την Προϊστάμενη της ΕΥΔ και αποστέλλεται στους δυνητικούς δικαιούχους για να λάβουν γνώση της τελικής κατάταξης. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της Πρόσκλησης) είναι εκείνες με τις υψηλότερες βαθμολογίες, εφόσον ικανοποιούνται και ενδεχόμενες ελάχιστες προϋποθέσεις έγκρισης που τυχόν προσδιορίζονται στην Πρόσκληση.

Σημειώνεται ότι σε περίπτωση που προκύπτει ισοβαθμία προτάσεων με την τελευταία προς ένταξη πρόταση, δύναται να επιλέγονται για χρηματοδότηση όλες οι ισόβαθμες πράξεις, εφόσον δεν έχει εξαντληθεί η συγχρηματοδοτούμενη δημόσια δαπάνη της πρόσκλησης. Για λόγους διαφάνειας οι πίνακες (προσωρινός και οριστικός) κατάταξης αναρτώνται στην οικεία ιστοσελίδα της ΕΥΔ.

**Στάδια επιλογής πράξεων**

Η διαδικασία επιλογής των προς χρηματοδότηση πράξεων διενεργείται σε δύο στάδια:

-Στάδιο Α’: Έλεγχος πληρότητας και επιλεξιμότητας της πρότασης

-Στάδιο Β’: Αξιολόγηση των προτάσεων σε επίπεδο ομάδας κριτηρίων.

Η αξιολόγηση δύναται να πραγματοποιείται από επιτροπή συγκροτούμενη από τα αρμόδια στελέχη της ΕΥΔ, με απόφαση της ΕΥΔ, για τα οποία διασφαλίζεται ότι δεν υφίσταται σύγκρουση συμφερόντων και ότι διαθέτουν την απαιτούμενη εμπειρία και τεχνογνωσία για τη διενέργεια της εν λόγω αξιολόγησης.

Κατά τη διενέργεια της αξιολόγησης, η ΕΥΔ δύναται να ζητήσει σε οποιοδήποτε στάδιο της αξιολόγησης την υποβολή *συμπληρωματικών στοιχείων* και *διευκρινήσεων*.

*Συμπληρωματικά στοιχεία* είναι αυτά τα οποία, ενώ προβλέπονταν στην πρόσκληση, δεν υποβλήθηκαν λόγω παράλειψης του δυνητικού δικαιούχου και εκδόθηκαν πριν την υποβολή της αίτησης. Οι *διευκρινίσεις* είναι στοιχεία που ζητούνται από τον/τους αξιολογητή/τες με σκοπό την αποσαφήνιση των υποβληθέντων στοιχείων και την καλύτερη κατανόηση του περιεχομένου της πρότασης.

Ειδικά για την υποβολή συμπληρωματικών στοιχείων, η ΕΥΔ ενημερώνει εγγράφως το δυνητικό δικαιούχο, με τη χρήση του *Εντύπου Ε.Ι.2\_1 «Επιστολή για υποβολή συμπληρωματικών στοιχείων για την εξέταση της αίτησης χρηματοδότησης».* Ο δικαιούχος πρέπει να αποστείλει τα αιτηθέντα συμπληρωματικά στοιχεία εντός συγκεκριμένης προθεσμίας που τίθεται από την ΕΥΔ. Στον Δικαιούχο τίθεται ολιγοήμερη προθεσμία (2-5 εργάσιμες μέρες), δεδομένου ότι θα αφορούν στοιχεία που εκ παραδρομής δεν συμπεριλήφθησαν στη υποβληθείσα πρόταση. Εφόσον τα συμπληρωματικά στοιχεία δεν υποβληθούν εμπρόθεσμα η πρόταση απορρίπτεται κατά τα οριζόμενα στο Σ.Δ.Ε.

**Κριτήρια Επιλογής των πράξεων**

Οι αιτήσεις θα υποβάλλονται ηλεκτρονικά μέσω ΟΠΣ. Μετά τον αρχικό ηλεκτρονικό έλεγχο συμβατότητας που διενεργείται από το ΟΠΣ ακολουθεί το στάδιο Α’.

**Στάδιο Α’: Έλεγχος πληρότητας και επιλεξιμότητας πρότασης**

Στο στάδιο Α διασφαλίζονται οι ελάχιστες προϋποθέσεις που προβλέπονται στο κανονιστικό πλαίσιο και την πρόσκληση προκειμένου η πρόταση να περάσει στο Στάδιο Β΄ της αξιολόγησης.

Κατά τη διάρκεια εξέτασης του σταδίου Α’ συμπληρώνεται το έντυπο «*Λίστα Ελέγχου Πληρότητας και Επιλεξιμότητας Πρότασης»*. Στο έντυπο αυτό περιλαμβάνονται όλα τα στοιχεία που αναφέρονται στον «Οδηγό Αξιολόγησης Αιτήσεων Χρηματοδότησης Πράξεων» κατάλληλα προσαρμοσμένα στις απαιτήσεις των έργων του Τομέα Περιβάλλοντος, ως ακολούθως:

**1. Πληρότητα στοιχείων (όλα τα κριτήρια είναι δυαδικά ΝΑΙ/ΟΧΙ)**

**1. ΕΠΙΛΕΞΙΜΟΤΗΤΑ ΚΑΙ ΑΡΜΟΔΙΟΤΗΤΑ ΔΙΚΑΙΟΥΧΟΥ**

Εξετάζονται τα ακόλουθα:

1. Δικαιούχος που εμπίπτει στην πρόσκληση: Εξετάζεται αν ο φορέας που υποβάλλει την πρόταση εμπίπτει στις κατηγορίες δυνητικών δικαιούχων που ορίζονται στην πρόσκληση.
2. Αρμοδιότητα δικαιούχου για υλοποίηση πράξης: Εξετάζεται αν ο φορέας που υποβάλλει την πρόταση έχει την αρμοδιότητα εκτέλεσης του έργου. Ο έλεγχος γίνεται με βάση στοιχεία τεκμηρίωσης (π.χ. κανονιστικές αποφάσεις, καταστατικά φορέων κλπ) που υποβάλλονται συνημμένα κατά την υποβολή του αιτήματος όπως αυτά προσδιορίζονται στην πρόσκληση.

**2.**  **ΕΠΙΛΕΞΙΜΟΤΗΤΑ ΠΡΑΞΗΣ**

Εξετάζονται τα ακόλουθα:

1. Αποφάσεις Αρμοδίων Οργάνων για υποβολή Πρότασης: Εξετάζεται η ύπαρξη προαπαιτούμενων αποφάσεων αρμόδιων συλλογικών οργάνων για υποβολή της πρότασης όπου προβλέπεται από τη σχετική νομοθεσία ή/και την πρόσκληση.
2. Αίτηση Χρηματοδότησης Προτεινόμενης Πράξης: Εξετάζεται αν η αίτηση χρηματοδότησης πράξης είναι υπογεγραμμένη από το νόμιμο εκπρόσωπο του φορέα
3. Μη ύπαρξη δραστηριοτήτων που αποτελούν τμήμα πράξης, η οποία έχει υποβληθεί ή θα έπρεπε να υποβληθεί σε διαδικασία ανάκτησης: Απαιτείται επιβεβαίωση από το δικαιούχο ότι η προτεινόμενη πράξη δεν περιλαμβάνει τμήμα επένδυσης σε υποδομή ή παραγωγική επένδυση η οποία έπαυσε ή μετεγκαταστάθηκε εκτός της περιοχής του προγράμματος εντός πέντε ετών από την τελική πληρωμή στο δικαιούχο ή εντός της προθεσμίας που οριζόταν στους κανόνες περί κρατικών ενισχύσεων (σύμφωνα με το άρθρο 71 του Καν. 1303/2013), με υποβολή βεβαίωσης ή σχετική αναγραφή στην αίτηση χρηματοδότησης.
4. Μη επικάλυψη των χορηγουμένων χρηματοδοτήσεων: Απαιτείται επιβεβαίωση από το δικαιούχο περί μη επικάλυψης των χορηγουμένων χρηματοδοτήσεων με άλλα Επιχειρησιακά Προγράμματα και άλλα ευρωπαϊκά χρηματοδοτικά εργαλεία, με υποβολή βεβαίωσης ή σχετική αναγραφή στην αίτηση χρηματοδότησης
5. Μη Περαίωση φυσικού αντικειμένου: Απαιτείται επιβεβαίωση από το δικαιούχο ότι δεν έχει περαιωθεί το φυσικό αντικείμενο της προτεινόμενης πράξης μέχρι την ημερομηνία υποβολής της αίτησης χρηματοδότησης, σύμφωνα με τον Καν. 1303/2013, άρθρο 65, παράγραφος 6: «Οι πράξεις δεν επιλέγονται για χρηματοδότηση από τα ΕΔΕΤ σε περίπτωση που έχουν περατωθεί φυσικά ή εκτελεστεί πλήρως πριν να υποβάλει ο δικαιούχος στη διαχειριστική αρχή την αίτηση χρηματοδότησης βάσει του προγράμματος, ανεξάρτητα αν ο δικαιούχος έχει εκτελέσει όλες τις σχετικές πληρωμές», με υποβολή βεβαίωσης ή σχετική αναγραφή στην αίτηση χρηματοδότησης
6. Τήρηση Κοινοτικών και Εθνικών Κανόνων: Απαιτείται δήλωση από το δικαιούχο περί Τήρησης Κοινοτικών και Εθνικών Κανόνων, με υποβολή δήλωσης ή σχετική αναγραφή στην αίτηση χρηματοδότησης.
7. Επιβεβαίωση παραγωγής ή μη παραγωγής εσόδων: Απαιτείται επιβεβαίωση από το δικαιούχο περί μη Παραγωγής Εσόδων ή Χρηματοοικονομική ανάλυση για έργα που παράγουν έσοδα, με υποβολή βεβαίωσης ή ανάλογη αναγραφή στην αίτηση χρηματοδότησης και προσκόμιση χρηματοοικονομικής ανάλυσης πράξης εφόσον απαιτείται
8. Τεχνικό Δελτίο Πράξης (ΤΔΠ): Εξετάζεται η πληρότητα και ορθότητα συμπλήρωσης του Τεχνικού Δελτίου Πράξης (ΤΔΠ)
9. Συμβατότητα πράξης με Θεματικούς Στόχους, τις Επενδυτικές Προτεραιότητες και Ειδικούς στόχους ή/ και στα πεδία παρέμβασης/ δράσεις της πρόσκλησης: Εξετάζεται εάν η Πράξη εμπίπτει στους Θεματικούς Στόχους, τις Επενδυτικές Προτεραιότητες και Ειδικούς στόχους ή/ και στα πεδία παρέμβασης/ δράσεις της πρόσκλησης.
10. Περίοδος Υλοποίησης: Εξετάζεται εάν η περίοδος υλοποίησης της προτεινόμενης προς συγχρηματοδότηση πράξης εμπίπτει εντός της περιόδου επιλεξιμότητας δαπανών όπως ορίζεται στην πρόσκληση.
11. Συνάφεια της πρότασης με Εθνικές και Κοινοτικές Πολιτικές: Εξετάζεται αν η πρόταση συνάδει με την Κοινοτική και Εθνική Νομοθεσία.
12. Λοιπά στοιχεία που προσδιορίζονται στην πρόσκληση: Εξετάζεται η ύπαρξη των στοιχείων και δικαιολογητικών που ορίζονται στην Πρόσκληση όπως π.χ. αυτά που αφορούν στην πληρότητα και ωριμότητα της προτεινόμενης Πράξης όπως μελέτες, αδειοδοτήσεις, διοικητικές πράξεις και αποφάσεις των αρμόδιων οργάνων, κλπ όπως και κάθε άλλο στοιχείο που δεν αναφέρεται ρητά αλλά επιβάλλεται λόγω της φύσης της πράξης.

Για όλα τα παραπάνω κριτήρια πληρότητας στοιχείων, η απάντηση πρέπει να είναι θετική "ΝΑΙ" Σε αντίθετη περίπτωση, η πρόταση απορρίπτεται και ενημερώνεται σχετικά ο Δικαιούχος.

Όλα τα κριτήρια του σταδίου Α΄, έχουν υποχρεωτική εφαρμογή και η θετική αξιολόγησή τους αποτελεί απαραίτητη προϋπόθεση για να προχωρήσει η αξιολόγηση στο στάδιο Β΄. Όταν ένα κριτήριο δεν εφαρμόζεται, η απάντηση «ΔΕΝ ΕΦΑΡΜΟΖΕΤΑΙ» επέχει θέση θετικής αξιολόγησης.

Σε περίπτωση που ένα κριτήριο σε αυτό το στάδιο λαμβάνει αρνητική αξιολόγηση, η πρόταση απορρίπτεται και ενημερώνεται ο δικαιούχος. Κατά της απόφασης απόρριψης στο στάδιο αυτό, ο δικαιούχος έχει δικαίωμα ένστασης όπως προαναφέρθηκε (παρ. 1.1).

**ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων.**

Κατά το στάδιο Β΄ διενεργείται η συγκριτική αξιολόγηση των προτάσεων σύμφωνα με τα κριτήρια αξιολόγησης τα οποία διακρίνονται σε έξι βασικές ομάδες που αποτελούν ξεχωριστές ενότητες του ενιαίου εντύπου ***Φύλλο Αξιολόγησης πράξεων*** ως ακολούθως:

Α. Πληρότητα και Σαφήνεια του Περιεχομένου της Πρότασης (2Α ΟΜΑΔΑ), που περιλαμβάνει :

1. Πληρότητα και Σαφήνεια του φυσικού αντικειμένου της προτεινόμενης πράξης

2. Ρεαλιστικότητα του προϋπολογισμού της πράξης σε σχέση με το φυσικό αντικείμενο

3. Ρεαλιστικότητα χρονοδιαγράμματος ολοκλήρωσης της πράξης.

Β. Ενσωμάτωση οριζόντιων πολιτικών και τήρηση θεσμικού πλαισίου (2Β ΟΜΑΔΑ) που περιλαμβάνει :

1. Τήρηση εθνικών και κοινοτικών κανόνων ως προς τις δημόσιες συμβάσεις έργων, μελετών, προμηθειών και υπηρεσιών και εθνικών κανόνων για την απασχόληση προσωπικού

2. Συμβατότητα της πράξης με τους κανόνες του ανταγωνισμού και των κρατικών ενισχύσεων

3. Αειφόρος ανάπτυξη

4. Προαγωγή της ισότητας μεταξύ ανδρών και γυναικών και της μη διάκρισης

5. Εξασφάλιση της προσβασιμότητας των ατόμων με αναπηρία

Γ. Σκοπιμότητα της πράξης, (2Γ ΟΜΑΔΑ), βαθμολογούμενη ομάδα κριτηρίων που περιλαμβάνει:

1. Αναγκαιότητα υλοποίησης της πράξης

2. Αποτελεσματικότητα και αποδοτικότητα πράξης

3. οικονομικότητα πρότασης, λειτουργικότητα,

4. Βιωσιμότητα, αξιοποίηση

5. Συνέργεια και συμπληρωματικότητα με άλλες πράξεις

Δ. Ωριμότητα της Πράξης (2Δ ΟΜΑΔΑ), βαθμολογούμενη ομάδα κριτηρίων που περιλαμβάνει:

1. Στάδιο εξέλιξης απαιτούμενων ενεργειών ωρίμανσης της πράξης

2. Βαθμός προόδου διοικητικών ή άλλων ενεργειών

3. Ενέργειες για τη διασφάλιση της βέλτιστης ενεργειακής απόδοσης

Ε. Διοικητική, Επιχειρησιακή και Χρηματοοικονομική ικανότητα φορέα (2Ε ΟΜΑΔΑ), που περιλαμβάνει :

1. Διοικητική ικανότητα
2. Επιχειρησιακή ικανότητα
3. Χρηματοοικονομική ικανότητα

Τα κριτήρια αξιολόγησης των προτάσεων του σταδίου Β’ έχουν εξειδικευτεί ανά Άξονα Προτεραιότητας, Επενδυτική Προτεραιότητα, Ειδικό Στόχο και Δράση και αποτυπώνονται στα Φύλλα Αξιολόγησης Πράξεων που συνοδεύουν τη μεθοδολογία.

**Τα επιμέρους κριτήρια των ομάδων παρουσιάζονται αναλυτικά στη συνέχεια:**

**2Α. Πληρότητα και Σαφήνεια του Περιεχομένου της Πρότασης**

Όλα τα κριτήρια είναι δυαδικά (ΝΑΙ/ΟΧΙ) και εξετάζονται τα ακόλουθα

* **2Α1 Πληρότητα και Σαφήνεια του φυσικού αντικειμένου της προτεινόμενης πράξης**

Εξετάζεται η πληρότητα και η σαφήνεια της τεχνικής περιγραφής του φυσικού αντικειμένου στο ΤΔΠ για το σύνολο των υποέργων α) όσον αφορά τα βασικά, τεχνικά και λειτουργικά χαρακτηριστικά της προτεινόμενης πράξης, β) τη μεθοδολογία υλοποίησης (επιλογή μεθοδολογίας και ανάλυση της υλοποίησης της πράξης ή των επιμέρους υποέργων αυτής, απαιτούμενες ενέργειες, χρονική αλληλουχία ενεργειών), γ) στην αποτύπωση των παραδοτέων της πράξης και δ) στα μέτρα δημοσιότητας/ επικοινωνίας της προτεινόμενης πράξης (καταλληλότητα δράσεων επικοινωνίας, ανάλογης έκτασης με την προτεινόμενη πράξη).

* **2Α2 Ρεαλιστικότητα του προϋπολογισμού της πράξης σε σχέση με το φυσικό αντικείμενο**

Εξετάζεται η ρεαλιστικότητα του προϋπολογισμού της πράξης σε σχέση με το φυσικό της αντικείμενο. Τα στοιχεία που αξιολογούνται είναι: (α) η πληρότητα του προτεινόμενου προϋπολογισμού (εάν περιλαμβάνει όλα τα αναγκαία κόστη για την υλοποίηση του φυσικού αντικειμένου/παραδοτέων) και (β) το κατά πόσο η κοστολόγηση της προτεινόμενης πράξης είναι εύλογη.

* **2Α3 Ρεαλιστικότητα χρονοδιαγράμματος ολοκλήρωσης της πράξης**

Η ρεαλιστικότητα του χρονοδιαγράμματος εξετάζεται σε σχέση με α) το φυσικό αντικείμενο, β) την επιλεγμένη μέθοδο υλοποίησης (αυτεπιστασία, ανάθεση κλπ), γ) τους ενδεχόμενους κινδύνους που συνδέονται με την υλοποίηση της πράξης π.χ. αρχαιολογικά ευρήματα ή πιθανές καθυστερήσεις σχετικά με την έκδοση κανονιστικών αποφάσεων που απαιτούνται για την υλοποίηση της πράξης όπως κήρυξη απαλλοτριώσεων κλπ. και. δ) το επίπεδο ωριμότητας της πράξης.

Το χρονοδιάγραμμα για την ολοκλήρωση της ανάθεσης του κυρίου υποέργου (ή των κυρίων υποέργων) δεν πρέπει να υπερβαίνει τις προθεσμίες που ορίζονται στον Ν. 4314/2014(άρθρο 28), ενώ για πράξεις για την υλοποίηση των οποίων απαιτούνται προπαρασκευαστικές ενέργειες ισχύουν τα αναφερόμενα στο άρθρο 27 §4 του ιδίου Νόμου.

Για όλα τα παραπάνω κριτήρια πληρότητας και σαφήνειας του περιεχομένου της πρότασης, η απάντηση πρέπει να είναι θετική "ΝΑΙ" Σε αντίθετη περίπτωση, η πρόταση απορρίπτεται και ενημερώνεται σχετικά ο Δικαιούχος.

**Β. Ενσωμάτωση οριζόντιων πολιτικών και τήρηση θεσμικού πλαισίου (όλα τα κριτήρια είναι δυαδικά ΝΑΙ/ΟΧΙ)**

Όλα τα κριτήρια είναι δυαδικά (ΝΑΙ/ΟΧΙ) και εξετάζονται τα ακόλουθα

* **2Β1. Τήρηση των εθνικών και κοινοτικών κανόνων ως προς τις δημόσιες συμβάσεις έργων, μελετών, προμηθειών και υπηρεσιών και εθνικών κανόνων για την απασχόληση προσωπικού**

Εξετάζεται εάν το προτεινόμενο στο ΤΔΠ θεσμικό πλαίσιο υλοποίησης των υποέργων συνάδει με το εθνικό και ενωσιακό δίκαιο. Εφόσον έχουν προηγηθεί της αίτησης χρηματοδότησης σχετικές ενέργειες, εξετάζεται εάν ο δικαιούχος έχει τηρήσει μέχρι τη στιγμή της υποβολής της αίτησης χρηματοδότησης τους κατά περίπτωση ισχύοντες εθνικούς και κοινοτικούς κανόνες για την προτεινόμενη πράξη, σύμφωνα με τα προβλεπόμενα στις διαδικασίες έγκρισης σταδίων δημοσίων συμβάσεων ΔΙΙ\_2, ΔΙΙ\_3, ΔΙΙ\_4 του Εγχειριδίου Διαδικασιών του ΣΔΕ. Σε περίπτωση κατά την οποία διαπιστώνονται αποκλίσεις από την τήρηση των κανόνων, η ΔΑ δύναται να εντάξει την πράξη εφαρμόζοντας αναλογική ή κατ΄ αποκοπή μείωση της συγχρηματοδοτούμενης δημόσιας δαπάνης.

* **2Β2. Συμβατότητα της πράξης με τους κανόνες του ανταγωνισμού και των κρατικών ενισχύσεων**

Εξετάζεται, εφόσον η πράξη ενέχει στοιχεία κρατικών ενισχύσεων, η συμβατότητά της με το κανονιστικό πλαίσιο των κρατικών ενισχύσεων.

* **2Β3. Αειφόρος Ανάπτυξη**

Όσον αφορά στην αξιολόγηση του κριτηρίου 2Β3 εξετάζεται η συμβατότητα της πράξης σε σχέση με την εγκεκριμένη ΚΥΑ Στρατηγικής Μελέτης Περιβαλλοντικών Επιπτώσεων του Ε.Π.

* **2Β4. Προαγωγή της ισότητας μεταξύ ανδρών και γυναικών και της μη διάκρισης**

Εξετάζεται εάν η προτεινόμενη πράξη προασπίζει την ισότητα μεταξύ ανδρών και γυναικών και αποτρέπει κάθε διάκριση λόγω φύλου, φυλής, εθνοτικής καταγωγής, θρησκείας, πεποιθήσεων, αναπηρίας, ηλικίας, γενετήσιου προσανατολισμού.

* **2Β5. Εξασφάλιση της προσβασιμότητας των ατόμων με αναπηρία**

Εξετάζεται πώς η πράξη διασφαλίζει την προσβασιμότητα των ατόμων με αναπηρία σύμφωνα με το ισχύον θεσμικό πλαίσιο. Σε περίπτωση κατά την οποία μία πράξη έχει ήδη συμβασιοποιηθεί και δεν έχει γίνει πρόβλεψη για τα ΑΜΕΑ, εφόσον απαιτείται από τη φύση της πράξης και την κείμενη νομοθεσία, η θετική αξιολόγηση θα πρέπει να τεκμηριώνεται με τη δέσμευση του δυνητικού δικαιούχου ότι θα αναλάβει όλες τις δαπάνες προσαρμογής για εξασφάλιση προσβασιμότητας για ΑΜΕΑ με δικά του έξοδα. Για την αξιολόγηση του κριτηρίου αυτού επισυνάπτεται σχετικό Παράρτημα στην Πρόσκληση και απαιτείται η υποβολή από τον Δικαιούχο έκθεσης τεκμηρίωσης με αναλυτική περιγραφή των μέτρων που έχει λάβει για την τήρηση της εξασφάλισης προσβασιμότητας των ατόμων με αναπηρία.

Για όλα τα παραπάνω κριτήρια, η απάντηση πρέπει να είναι θετική "ΝΑΙ" ή "ΔΕΝ ΕΦΑΡΜΟΖΕΤΑΙ" Σε αντίθετη περίπτωση, η πρόταση απορρίπτεται και ενημερώνεται σχετικά ο Δικαιούχος.

**2Γ. Σκοπιμότητα πράξης (Βαθμολογούμενο κριτήριο)**

Ο Συντελεστής στάθμισης της 3ης Ομάδας Κριτηρίων έχει προσδιοριστεί σε 65% του συνόλου των βαθμολογούμενων κριτηρίων.

Το κριτήριο Γ1 δυαδικό (ΝΑΙ/ΟΧΙ) και τα κριτήρια Γ2, Γ3 και Γ4 βαθμολογούμενα.

Σε περίπτωση που μία πράξη αποτελείται από περισσότερα του ενός υποέργα τα οποία διαφοροποιούνται ως προς τα εξεταζόμενα κριτήρια, η βαθμολογία του κάθε κριτηρίου προκύπτει αθροίζοντας τη βαθμολογία των υποέργων σταθμισμένων με τη χρηματοδοτική τους βαρύτητα στην πράξη.

Συγκεκριμένα εξετάζονται τα ακόλουθα

* **Γ1. Αναγκαιότητα υλοποίησης πράξης**

Εξετάζεται η παρεχόμενη στο ΤΔΠ τεκμηρίωση για την αναγκαιότητα υλοποίησης της πράξης και ο τρόπος με τον οποίο η προτεινόμενη πράξη συμβάλλει στην επίτευξη του ειδικού στόχου που έχει προσδιοριστεί. (με δυαδικό τρόπο ΝΑΙ/ΟΧΙ)

* **Γ2. Αποτελεσματικότητα της πράξης**

Με βαθμολόγηση από (0-12) και στάθμιση κριτηρίου 40%.

Εξετάζεται η αποτελεσματικότητα της πράξης ως προς την εξυπηρέτηση ευρύτερου σχεδιασμού, την καταλληλότητα των χρησιμοποιούμενων υλικών, τον χρόνο απόσβασης της επένδυσης, την ενεργειακή αποδοτικότητα της πράξης, την ενσωμάτωση ΑΠΕ και την αναβάθμιση σε ανώτερη κατηγορία.

Οι προτάσεις βαθμολογούνται ως ακολούθως:

|  |  |  |
| --- | --- | --- |
| **Εξειδίκευση κριτηρίου υποκριτηρίου** | **Κατάσταση** | **Βαθμός** |
| Συμβολή στην υλοποίηση στόχων του ευρύτερου σχεδιασμού. Εξετάζεται η συνέργεια και συμπληρωματικότητα της προτεινόμενης πράξης με άλλα έργα που είναι είτε ολοκληρωμένα είτε σε εξέλιξη στο πλαίσιο του ΕΠ ή άλλων προγραμμάτων, ώστε να εξασφαλίζεται το μέγιστο δυνατό πολλαπλασιαστικό αποτέλεσμα από την υλοποίησή της και η έννοια του Ολοκληρωμένου των παρεμβάσεων σύμφωνα με τις απαιτήσεις του Προγράμματος και των Θεματικών Στόχων | **Υψηλή** (το προτεινόμενο έργο περιλαμβάνεται σε Σχέδιο ΟΧΕ, ή ΒΑΑ, ή Ολοκληρωμένης Αστικής Παρέμβασης ) | 10 |
| **Μέση** (το προτεινόμενο έργο περιλαμβάνεται σε Επιχειρησιακό Σχέδιο του δυνητικού δικαιούχου) | 8 |
| **Χαμηλή** (το προτεινόμενο έργο έχει απλή συνέργεια με άλλα παρόμοια έργα που έχουν υλοποιηθεί ή πρόκειται να υλοποιηθούν στην Περιφέρεια, όπως τεκμηριώνεται από το δυνητικό δικαιούχο) | 5 |
| Έλλειψη τεκμηρίωσης | 0 |
| Κατάλληλη επιλογή υλικών ως προς την βέλτιστη ενεργειακή απόδοση αλλά και ως προς την υγιεινή και ασφάλεια των χρηστών των εγκαταστάσεων | **Υψηλή** (η αίτηση συνοδεύεται από κατάλληλα πιστοποιητικά για το σύνολο των υλικών που θα χρησιμοποιηθούν) | 10 |
| **Χαμηλή** (η αίτηση συνοδεύεται από κατάλληλα πιστοποιητικά σε ποσοστό <50% των υλικών που θα χρησιμοποιηθούν) | 4 |
| **Έλλειψη τεκμηρίωσης** | 0 |
| Θετική αναλογία κόστους/ωφέλους <25 ετών, ως προς τον προσδόκιμο χρόνο ζωής των κατασκευών και με περιορισμένη ανάγκη συντήρησης, σύμφωνα με την Οδηγία 2012/27/ΕΕ. | **Υψηλή** (το κόστος επένδυσης αποσβαίνεται σε χρόνο 15 ετών<t<25 ετών, όπως θα πρέπει να αποδεικνύεται από το ΠΕΑ) | 10 |
| **Μέση** (το κόστος επένδυσης αποσβαίνεται σε χρόνο 3 ετών<t<15 ετών όπως θα πρέπει να αποδεικνύεται από το ΠΕΑ) | 7 |
| **Χαμηλή** (το κόστος επένδυσης αποσβαίνεται σε χρόνο <3 ετών ή >25ετών όπως θα πρέπει να αποδεικνύεται από το ΠΕΑ) | 4 |
| **Έλλειψη τεκμηρίωσης** | 0 |
| Εξετάζεται η ενεργειακή αποδοτικότητα της πράξης. Προσδιορίζεται η εξοικονομούμενη ενέργεια ανά μονάδα επιφάνειας (ktoe/τ.μ.). | **Υψηλή** (>60% μείωση) | 12 |
| **Μέση** (30-60% μείωση) | 8 |
| **Χαμηλή** (15-30% μείωση) | 4 |
| **Έλλειψη τεκμηρίωσης** | 0 |
| Εξετάζεται η Ενσωμάτωση τεχνολογιών ΑΠΕ με τον προσδιορισμό του ποσοστού εξυπηρέτησης αναγκών με ΑΠΕ επί της συνολικής κατανάλωσης ενέργειας. | **Υψηλή** (> 70% εξυπηρέτηση αναγκών με ΑΠΕ επί της συνολικής κατανάλωσης ενέργειας) | 12 |
| **Μέση** (40% - 69% εξυπηρέτησης αναγκών με ΑΠΕ επί της συνολικής κατανάλωσης ενέργειας) | 8 |
| **Χαμηλή** (40% < εξυπηρέτηση αναγκών με ΑΠΕ επί της συνολικής κατανάλωσης ενέργειας) | 4 |
| Έλλειψη τεκμηρίωσης | 0 |
| Η αναβάθμιση σε ανώτερη της κατηγορίας ελάχιστων προδιαγραφών όπως ορίζεται από το θεσμικό πλαίσιο (κατηγορία Β) και προκύπτει από το 2ο πιστοποιητικό ενεργειακής απόδοσης. | Κτίριο Κατηγορίας Α+ | 12 |
| Κτίριο Κατηγορίας Α | 8 |
| Κτίριο Κατηγορίας Β+ | 4 |
| **Έλλειψη τεκμηρίωσης** | 0 |

* **Γ3. Οικονομικότητα της πρότασης, λειτουργικότητα.**

Με βαθμολόγηση από (0-12) και στάθμιση κριτηρίου 30%.

Εξετάζεται η σχέση (Προϋπολογισμός Πρότασης)/ (Επιφάνεια Χώρου) €/μ2., η λειτουργικότητα της πρότασης και ο λόγος του συνολικού κόστους των παρεμβάσεων ανά kwh. εξοικονομούμενης ενέργειας (€/kwh.).

Οι προτάσεις βαθμολογούνται ως ακολούθως:

|  |  |  |
| --- | --- | --- |
| **Εξειδίκευση κριτηρίου υποκριτηρίου** | **Κατάσταση** | **Βαθμός** |

|  |  |  |
| --- | --- | --- |
| H βαθμολογία του κριτηρίου προκύπτει από το αποτέλεσμα του δείκτη (Προϋπολογισμός Πρότασης)/ (Επιφάνεια Χώρου) €/μ2. | **Υψηλή** (πρόταση με κόστος μικρότερο των 800ευρώ/μ2 και μεγαλύτερο των 100ευρώ/μ2) | 12 |
| **Μέση** (πρόταση με κόστος μεταξύ 800ευρώ/μ2 1300ευρώ/μ2) | 8 |
| **Χαμηλή** (πρόταση με κόστος μεγαλύτερο των 1300ευρώ/μ2 ή μικρότερο των 100ευρώ/μ2) | 4 |
| Έλλειψη τεκμηρίωσης | 0 |
| Εξετάζεται αν και με ποιο τρόπο κατά την ολοκλήρωση της πράξης εξασφαλίζεται η λειτουργικότητά της και η συντήρηση της. Πχ σε περίπτωση πράξεων υποδομών, όπου απαιτείται συντήρηση και λειτουργία, ο δικαιούχος θα πρέπει να αναφέρει την ύπαρξη σχετικών φορέων/ δομών/μηχανισμών λειτουργίας και συντήρησης ή να προβλέπει τις αναγκαίες ενέργειες με συγκεκριμένο χρονοδιάγραμμα, προκειμένου να εξασφαλιστεί η λειτουργία και η συντήρηση. Κατά την ολοκλήρωση της πράξης απαιτείται ο ορισμός ενεργειακού υπευθύνου. Σε περίπτωση πράξεων που δεν ενέχουν λειτουργία θα πρέπει να επεξηγείται ο τρόπος αξιοποίησης των αποτελεσμάτων. | **Υψηλή** (Δηλώνεται η ύπαρξη σχετικών φορέων/ δομών/μηχανισμών λειτουργίας και συντήρησης των έργων που θα υλοποιηθούν). | 12 |
| **Χαμηλή** (προβλέπονται οι αναγκαίες ενέργειες με συγκεκριμένο χρονοδιάγραμμα, προκειμένου να εξασφαλιστεί η λειτουργία και η συντήρηση των έργων που θα υλοποιηθούν) | 4 |
| Έλλειψη τεκμηρίωσης | 0 |
| Εξετάζεται η οικονομική αποδοτικότητα των προτεινόμενων παρεμβάσεων από τη σχέση του κόστους ανά εξοικονομούμενη kwh . | **Υψηλή** (Προτάσεις με οποίες για κάθε εξοικονομούμενη kwh, δαπανώνται έως 50ευρώ) | 12 |
| **Μέση** (Προτάσεις με οποίες για κάθε εξοικονομούμενη kwh, δαπανώνται από 51 έως 80ευρώ) | 8 |
| **Χαμηλή** (Προτάσεις με οποίες για κάθε εξοικονομούμενη kwh, δαπανώνται πάνω από 80 ευρώ) | 4 |
| **Έλλειψη τεκμηρίωσης** | 0 |

* **Γ4. Βιωσιμότητα, αξιοποίηση**

Με βαθμολόγηση υποκριτηρίων από (0-10) και στάθμιση κριτηρίου 30%. Εξετάζεται η εμβέλεια της πράξης, το πλήθος των χρηστών και η χρήση και η συμβολή σε γενικότερη φιλοπεριβαλλοντική συμπεριφορά.

Ειδικότερα βαθμολογούνται :

|  |  |  |
| --- | --- | --- |
| **Εξειδίκευση κριτηρίου υποκριτηρίου** | **Κατάσταση** | **Βαθμός** |
| Αξιολογείται βάσει της εμβέλειας της πράξης (τοπική ή η υπερτοπική). | **Υψηλή** (το προτεινόμενο έργο αφορά σε εγκαταστάσεις που εκτός της χρήσης από το ευρύ κοινό, φιλοξενούν διεθνείς και εθνικούς αγώνες) | 10 |
| **Χαμηλή** (το προτεινόμενο έργο αφορά σε εγκαταστάσεις που χρησιμοποιούνται μόνο από το ευρύ κοινό) | 4 |
| Έλλειψη τεκμηρίωσης | 0 |
| Αξιολογείται βάσει του πλήθους των χρηστών που ωφελείται από τις παρεμβάσεις | **Υψηλή** (> 3000 χρηστών ανά έτος βάσει στοιχείων / τεκμηρίωσης από το δικαιούχο πχ χρήση από αθλητικούς συλλόγους, διοργάνωση αγώνων τοπικού ή και διεθνούς επιπέδου, άλλοι χρήστες) | 10 |
| **Χαμηλή** (< 3000 χρηστών ανά έτος βάσει στοιχείων / τεκμηρίωσης από το δικαιούχο πχ χρήση από αθλητικούς συλλόγους, διοργάνωση αγώνων τοπικού ή και διεθνούς επιπέδου, άλλοι χρήστες) | 4 |
| Έλλειψη τεκμηρίωσης | 0 |
| Αξιολογείται βάσει της συμβολής στην ενίσχυση της περιβαλλοντικής ευαισθητοποίησης. | Υψηλή (οι εγκαταστάσεις στις οποίες θα υλοποιηθεί το προτεινόμενο έργο, ακολουθούν ορθή περιβαλλοντική διαχείριση μέσω επανάχρησης νερού, ανακύκλωσης απορριμάτων, διαχείρισης λυμάτων). | 10 |
| Χαμηλή (οι εγκαταστάσεις στις οποίες θα υλοποιηθεί το προτεινόμενο έργο, δεν ακολουθούν ορθή περιβαλλοντική διαχείριση μέσω επανάχρησης νερού, ανακύκλωσης απορριμάτων, διαχείρισης λυμάτων). | 4 |
| Έλλειψη τεκμηρίωσης | 0 |

**2Δ: Ωριμότητα πράξης (Βαθμολογούμενο κριτήριο)**

Ο Συντελεστής στάθμισης της 4ης Ομάδας Κριτηρίων έχει προσδιοριστεί σε 35% του συνόλου των βαθμολογούμενων κριτηρίων.

* **Δ1. Στάδιο εξέλιξης των απαιτούμενων ενεργειών ωρίμανσης της πράξης:**

Η επιμέρους βαρύτητα του συγκεκριμένου κριτηρίου ορίζεται σε 50%.

Εξετάζεται ο βαθμός ωριμότητας της πράξης από την άποψη της εξέλιξης των απαιτούμενων ενεργειών ωρίμανσης (μελέτες, έρευνες, αδειοδοτήσεις, εγκρίσεις, τεύχη δημοπράτησης, κλπ) για την έναρξη της υλοποίησής της. Η αξιολόγηση της ωριμότητας της προτεινόμενης πράξης διενεργείται ανά υποέργο και αφορά την ωριμότητα των υποέργων εκείνων που συμβάλλουν στο δείκτη εκροών της πρόσκλησης. Δεν προσμετρούνται τα υποστηρικτικά υποέργα, όπως ΟΚΩ κλπ.

Ειδικότερα οι προτάσεις μέσω του συγκεκριμένου κριτηρίου κατατάσσονται και βαθμολογούνται σε πράξεις με :

|  |  |
| --- | --- |
| **Απόλυτη ωριμότητα**: Υπογεγραμμένη σύμβαση ή η διαγωνιστική διαδικασία βρίσκεται στο τελικό στάδιο απόφασης κατακύρωσης, στο κύριο κατασκευαστικό υποέργο ή την κύρια προμήθεια (για έργα προμηθειών). Επίσης, ισχύουν τα του επομένου σημείου αναφορικά με το σύνολο των μελετών και των εγκεκριμένων προδιαγραφών για τις πράξεις προμηθειών (εγκεκριμένη μελέτη και τεύχη δημοπράτησης καθώς και αδειοδοτήσεις) | 10 βαθμοί |
| **Υψηλή ωριμότητα**: Ώριμο προς δημοπράτηση (εγκεκριμένο το σύνολο των μελετών και τα τεύχη δημοπράτησης ) . Για πράξεις προμηθειών απαιτείται να έχουν υποβληθεί εγκεκριμένες προδιαγραφές και τεύχη δημοπράτησης | 7 βαθμοί |
| **Επαρκής ωριμότητα**: Είναι σε φάση έγκρισης οι μελέτες του κυρίως κατασκευαστικού υποέργου, ενώ για πράξεις προμηθειών απαιτείται να έχουν υποβληθεί τουλάχιστον οι εγκεκριμένες προδιαγραφές | 4 βαθμοί |
| **Μη ώριμες πράξεις**: αυτές για τις οποίες βρίσκονται στο στάδιο ανάθεσης / εκπόνησης μελέτης για το κύριο κατασκευαστικό υποέργο ή την κύρια προμήθεια (για έργα προμηθειών) και δεν έχει ξεκινήσει διαδικασία ωρίμανσης, πέραν της περιγραφής φυσικού αντικειμένου με εκτιμώμενο π/υ | 1 βαθμός |

* **Δ2. Βαθμός προόδου διοικητικών ή άλλων ενεργειών:**

Η επιμέρους βαρύτητα του συγκεκριμένου κριτηρίου ορίζεται σε 40%.

Εξετάζεται ο βαθμός προόδου διοικητικών ή άλλων ενεργειών, οι οποίες είναι απαραίτητες για την υλοποίηση όπως προτεινόμενης πράξης (πχ διαδικασία αδειοδοτήσεις ΥΔΟΜ, έγκρισης από συμβούλια, Υπηρεσίες κλπ) βάσει όπως κείμενης νομοθεσίας. Στο συγκεκριμένο υποκριτήριο ο βαθμός μηδέν, συνιστά λόγο απόρριψης.

|  |  |
| --- | --- |
| **Ολοκληρωμένες όλες οι διαδικασίες** αδειοδότησης καθώς και οι αποφάσεις που απαιτούνται για την υλοποίηση της προτεινόμενης πράξης (πχ άδειες δόμησης, εγκρίσεις από συμβούλια , Υπηρεσίες κλπ), βάσει της κείμενης νομοθεσίας. | 10 βαθμοί |
| **Δεν έχουν ολοκληρωθεί οι διοικητικές ενέργειες αλλά** για την προτεινόμενη πράξη έχουν υποβληθεί από τον δυνητικό δικαιούχο στο σύνολό τους οι αιτήσεις αδειοδοτήσεων στις αρμόδιες Υπηρεσίες, συνεπώς δεν επηρεάζεται η ρεαλιστικότητα του χ/δ της πράξης σε βαθμό αστοχίας. | 5 βαθμοί |
| **Δεν έχουν ολοκληρωθεί οι διοικητικές ενέργειες και δεν** 'έχουν υποβληθεί από τον δυνητικό δικαιούχο οι αιτήσεις αδειοδοτήσεων στις αρμόδιες Υπηρεσίες, συνεπώς επηρεάζεται η ρεαλιστικότητα του χ/δ της πράξης σε βαθμό αστοχίας. (**ΑΠΟΡΡΙΨΗ**) | 0 βαθμός |

* **Δ3. Ενέργειες για τη διασφάλιση της βέλτιστης ενεργειακής απόδοσης**

Η επιμέρους βαρύτητα του συγκεκριμένου κριτηρίου ορίζεται σε 10%.

|  |  |  |  |
| --- | --- | --- | --- |
| **Ενέργειες για τη διασφάλιση της βέλτιστης ενεργειακής απόδοσης** | Εξετάζεται αν η επιλογή του συγκεκριμένου έργου προκύπτει από το Σχέδιο Ενεργειακής Απόδοσης Κτιρίων που απαιτείται σύμφωνα με το ν.4342/2015 (εφόσον πρόκειται για κτίρια ιδιοκτησίας ΟΤΑ) | Η επιλογή του συγκεκριμένου έργου προκύπτει από Σχέδιο Ενεργειακής Απόδοσης Κτιρίων που απαιτείται σύμφωνα με το ν.4342/2015 | 10 βαθμοί |
| Η επιλογή του συγκεκριμένου έργου δεν προκύπτει από Σχέδιο Ενεργειακής Απόδοσης Κτιρίων που απαιτείται σύμφωνα με το ν.4342/2015 | 0 βαθμοί |
| Εξετάζεται αν οι παρεμβάσεις ενεργειακής απόδοσης βεβαιώνονται με την εγκατάσταση συστημάτων Ενεργειακής Διαχείρισης | Οι παρεμβάσεις ενεργειακής απόδοσης βεβαιώνονται με την εγκατάσταση συστημάτων Ενεργειακής Διαχείρισης | 10 βαθμοί |
| Οι παρεμβάσεις ενεργειακής απόδοσης δεν βεβαιώνονται με την εγκατάσταση συστημάτων Ενεργειακής Διαχείρισης | 0 βαθμοί |

**2Ε: Διοικητική, Επιχειρησιακή και Χρηματοοικονομική ικανότητα φορέα**

Το κριτήριο είναι δυαδικό (ναι/όχι) (ή δεν εφαρμόζεται).

Κατά την εξέταση της εν λόγω ομάδας κριτηρίων αξιολογείται:

**Ε.1 Η Διοικητική ικανότητα του δικαιούχου**

Εξετάζεται κατά πόσο ο δυνητικός δικαιούχος διαθέτει την οργανωτική δομή και τις απαραίτητες διαδικασίες για την υλοποίηση της προτεινόμενης πράξης. Το κριτήριο είναι δυαδικό (ναι/όχι).

**Ε.2 Η Επιχειρησιακή ικανότητα του δικαιούχου.**

Εξετάζεται α) Η προηγούμενη εμπειρία του δυνητικού δικαιούχου στην υλοποίηση παρόμοιων πράξεων και β) Η διαθεσιμότητα/ επάρκεια προσωπικού (ομάδα έργου), δηλαδή το πλήθος και τα προσόντα (εκπαίδευση – επαγγελματική εμπειρία) των στελεχών που θα απασχοληθούν στην υλοποίηση της πράξης. Το κριτήριο είναι δυαδικό (ναι/όχι).

**Ε.3 Η Χρηματοοικονομική ικανότητα του δικαιούχου.**

Εξετάζεται η δυνατότητα του δικαιούχου να συμβάλλει με ίδιους πόρους στην υλοποίηση της προτεινόμενης πράξης. Το κριτήριο αυτό εξετάζεται μόνο εφόσον απαιτείται η καταβολή ίδιων πόρων. Στη περίπτωση αυτή θα αναλαμβάνεται από τον δικαιούχο η υποχρέωση να διακηρύσσεται η αναγκαία μη επιλέξιμη δημόσια δαπάνη σε ενιαία διακήρυξη με την συγχρηματοδοτούμενη δημόσια δαπάνη.

Η πράξη θα πρέπει να λαμβάνει την τιμή ΝΑΙ σε όλα τα κριτήρια, εκτός από το κριτήριο Ε.3, που είναι επαρκές το «δεν εφαρμόζεται».

Το αποτέλεσμα της αξιολόγησης και η τεκμηρίωση του κάθε κριτηρίου καταγράφεται αναλυτικά στο έντυπο Φύλλο Αξιολόγησης Πράξεων.

|  |  |  |  |  |  |
| --- | --- | --- | --- | --- | --- |
| **Α/Α** | **Ομάδα Κριτηρίων** |  | **Συντελεστής Στάθμισης** | **Τιμή/Βαθμολογία** | **Συνολική Βαθμολογία** |
| **1** | **ΠΛΗΡΟΤΗΤΑ ΣΤΟΙΧΕΙΩΝ** |  |  | ΝΑΙ/ΌΧΙ | ΝΑΙ / ΌΧΙ |
| **2Α.** | **Πληρότητα και Σαφήνεια του Περιεχομένου της Πρότασης** |  |  | ΝΑΙ/ΌΧΙ | ΝΑΙ / ΌΧΙ |
| **2Β.** | **Ενσωμάτωση οριζόντιων πολιτικών και τήρηση θεσμικού πλαισίου** |  |  | ΝΑΙ/ΌΧΙ | ΝΑΙ/ΌΧΙ |
| **2Γ.** | **Σκοπιμότητα Πράξης** | Μεταφέρεται η συνολική βαθμολογία της Ομάδας Κριτηρίων Γ | 65% | ΝΑΙ/ΌΧΙ  ΒΑΘΜΟΣ |  |
| **2Δ.** | **Ωριμότητα Πράξης** | Μεταφέρεται η συνολική βαθμολογία της Ομάδας Κριτηρίων Δ | 35% | ΒΑΘΜΟΣ |  |
| **2Ε.** | **Διοικητική, Επιχειρησιακή και Χρηματοοικονομική ικανότητα φορέα** |  |  | ΝΑΙ/ΌΧΙ | ΝΑΙ/ΌΧΙ |
| **Η συνολική βαθμολογία υπολογίζεται ως εξής:  (Γ \*65%)+( Δ \*35%)=** | | | |  |  |
| **ΠΡΟΫΠΟΘΕΣΗ ΓΙΑ ΘΕΤΙΚΗ ΑΞΙΟΛΟΓΗΣΗ: Τιμή ΝΑΙ στα κριτήρια 1, 2Α, 2Β, 2Ε και μη απορριπτική βαθμολογία στα υποκριτήρια Γ1, Δ2.** | | | |  |  |
|  |

Καταρτίζεται πίνακας βαθμολόγησης των προτάσεων με φθίνουσα βαθμολογική σειρά σύμφωνα με το πρότυπο του ΣΔΕ (ΈΝΤΥΠΟ Ε.Ι.2\_3.).